text: Spritbilist stoppet to gange
  30 juni 2012 kl. 09.50
  En 21-årige spritbilist på Als blev lørdag nat stoppet to gange indenfor to timer.
  Den 21-årige blev første gang stoppet klokken 2:48, da politiet havde mistanke om, at han kørte med alkohol i blodet. Alkometret viste en så høj promille, at han fik inddraget sit kørekort. 
  Manden lod imidlertid ikke bilen stå. To timer senere klokken 4:47 blev han igen stoppet og denne gang sigtet for kørsel uden føreret, da han jo ikke længere var i besiddelse af sit kørekort. Dette udløste en bøde på 5.000 kroner. 
  Politiet afventer nu en blodprøve for at få fastslået den endelige promille. Er den over 2,0 risikerer manden fængselsstraf.
  